ai4bharat/Pralekha huggingface dataset:
وزارتِ تعلیم
جناب دھرمیندر پردھان نے بورڈ امتحانات کے نتائج کے لیے طلبا کو مبارکباد دی، ساتھ ہی نہ صرف آگے بڑھنے بلکہ مستقبل کے لیے سوچنے پر بھی زور دیا
مرکزی وزیر تعلیم نے طالبات کی بہتر کارکردگی کی تعریف کرتے ہوئے اسے معاشرے میں مثبت تبدیلی کی علامت قرار دیا
جناب دھرمیندر پردھان نے اپنی مثال دیتے ہوئے ان طلبا کی حوصلہ افزائی کی جن کے نتائج تسلی بخش نہیں رہے؛ کہا- دنیا ایسے لوگوں کی مثالوں سے بھری ہوئی ہے جنھوں نے امتحانات میں تو کمال نہیں کیا لیکن زندگی میں شاندار کام کیا ہے
تعلیم اور ہنرمندی کے فروغ کے مرکزی وزیر جناب دھرمیندر پردھان نے سی بی ایس ای کے ذریعہ 10ویں اور 12ویں جماعت کے امتحانات کے نتائج کے اعلان پر طلبا کو مبارکباد دی ہے۔ انھوں نے کہا کہ یہ وقت اساتذہ، والدین اور دیگر بہت سے لوگوں کی خوشی کا ہے جو طلبا کی کامیابی میں اہم کردار ادا کرتے ہیں اور تمام طلبا کے خوشگوار، صحت مند اور روشن مستقبل کی تمنا کرتے ہیں۔ جناب پردھان نے یہ بھی کہا کہ نتیجے کا بے صبری سے انتظار کرنا، محنت کا پھل دیکھنے کی خوشی وغیرہ کسی بھی طالب علم کی زندگی میں میٹھی یادیں بن جاتی ہیں۔ اس دور کو طلبہ کے آگے آنے کا وقت بتاتے ہوئے انھوں نے طلبہ کو یہ سوچنے کا مشورہ دیا کہ وہ مستقبل میں کیا بننا چاہتے ہیں۔
اپنے نتائج سے غیر مطمئن طلبا کی حوصلہ افزائی کرتے ہوئے، انھوں نے کہا کہ دنیا ایسے لوگوں کی مثالوں سے بھری پڑی ہے جنھوں نے امتحانات میں شاندار کارکردگی کا مظاہرہ نہیں کیا، لیکن زندگی میں بہت اچھا کام کیا۔ اپنی مثال دیتے ہوئے جناب پردھان نے کہا کہ میں اپنے آپ کو ایک اوسط طالب علم کے طور پر یاد کرتا ہوں جس نے امتحانات میں کبھی اچھے نمبر نہیں لیے۔ انھوں نے کہا کہ اگر ہم اسے قبول کرنے کے لیے تیار ہوں اور محنت کریں تو زندگی میں ناقابل تصور راستے بنتے ہیں۔
جناب پردھان نے دسویں اور بارہویں جماعت دونوں میں طالبات کی شاندار کارکردگی پر اطمینان کا اظہار کیا۔ کلاس 12 میں، لڑکیوں نے 94.54 فیصد پاس ہونے کے ساتھ لڑکوں کو 3.29 فیصد پیچھے چھوڑ دیا۔ اس امتحان میں 91.25 فیصد طلبا کامیاب ہوئے۔ 10ویں جماعت میں کل 95.21 فیصد لڑکیاں پاس ہوئیں جبکہ لڑکوں کی کامیابی کا تناسب 93.8 رہا۔ انھوں نے اسے معاشرے کے لیے ایک مثبت تبدیلی قرار دیا۔ مرکزی وزیر نے جواہر نوودیہ ودیالیوں، کیندریہ ودیالیوں اور دیگر سرکاری اور سرکاری امداد یافتہ اسکولوں کے طلبا کی کارکردگی پر بھی اطمینان کا اظہار کیا۔
جناب پردھان نے کلاس 10 اور 12 کے امتحانات کو کامیابی سے منعقد کرنے کے لیے سی بی ایس ای ٹیم، اسکولوں، اساتذہ اور دیگر معاون عملے کی بھی تعریف کی۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 183.26 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست سرگرم معاملوں کی تعداد 15,859 ہے۔
فی الحال زیر علاج مریضوں کی شرح 0.04 فیصد ہے۔
سردست ملک میں شفایابی کی شرح 98.75 فیصد ہے۔
گزشتہ 24 گھنٹوں کے دوران 1,567 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,24,83,829 ہوگئی ہے۔
پچھلے 24 گھنٹوں کے دوران 1,270 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 78.73 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,32,389 ٹیسٹ کئے گئے۔
وزیراعظم کا دفتر
وزیر اعظم نے ماریشش کے وزریر اعظم کے ساتھ تبادلہ خیال
نئی دہلی،20اپریل؍2022
وزیر اعظم جناب نریندر مودی نے آج ماریشش کے وزیر اعظم جناب پروند کمار جگناتھ کے ساتھ تبادلہ خیال کیا۔دونوں رہنماؤں کے درمیان وزیر اعظم مودی کے گجرات کے دورے کے دوران اکثر موقعوں پر ملاقاتیں ہوتی رہی ہیں۔
وزیر اعظم مودی نے ٹوئٹ کیا:
’’وزیر اعظم کمار جگناتھ کے ساتھ تبادلہ خیال تعمیری رہا ۔ہم نے ہندوستان اور ماریشش کے درمیان بہت سے شعبوں میں دو طرفہ تعاون میں مزید اضافہ کرنے کے حوالے سے گفتگو کی۔‘‘
وزیراعظم کا دفتر
پارلیمنٹ کے آئندہ اجلاس میں تمام موضوعات پر تبادلۂ خیال کے لئے حکومت تیار ہے : وزیر اعظم
موجودہ عالمی حالات سے نمٹنے کے لئے اقتصادی موضوعات پر خصوصی توجہ دی جائے گی ۔ ایسی حالت میں پارلیمنٹ کی پیداواریت میں اضافہ کرنا ہر ممبر کی ذمہ داری ہے
نئی دہلی، 30 جنوری / وزیر اعظم جناب نریندر مودی نے آج کہا ہے کہ حکومت ، پارلیمنٹ کے آئندہ بجٹ اجلاس میں تمام موضوعات پر تبادلۂ خیال کے لئے تیار ہے ۔ وہ آج یہاں ، پارلیمنٹ کے بجٹ اجلاس کے موقع پر خطاب کر رہے تھے ۔ پارلیمنٹ کا بجٹ اجلاس 31 جنوری ، 2020 ء سے شروع ہو رہا ہے ۔
اپنی تقریر میں وزیر اعظم نے زیادہ تر اراکین پارلیمنٹ کے مشوروں کا خیر مقدم کیا ، جس میں یہ کہا گیا ہے کہ بجٹ اجلاس کے دوران ملک میں موجود اقتصادی حالت پر توجہ دی جانی چاہیئے ۔
انہوں نے کہا کہ ‘‘ زیادہ تر اراکین نے ملک میں در پیش معاشی صورت حال پر تبادلۂ خیال کے لئے کہا ہے ۔ میں ان کے مشوروں کا خیر مقدم کرتا ہوں اور آپ کے مشورے کے مطابق ہمیں اقتصادی صورتِ حال پر تبادلۂ خیال کی ضرورت ہے ’’ ۔
وزیر اعظم نے تمام اراکین سے ، ملک کو موجودہ عالمی اقتصادی بحران سے کس طرح باہر نکالا جا سکتا ہے ، اس پر غور کرنے کی اپیل کی ۔ انہوں نے کہا کہ ‘‘ ہم عالمی پس منظر کو کس طرح ہندوستان کے حق میں بدل سکتے ہیں ، اس پر توجہ دینی چاہیئے ’’ ۔
انہوں نے مزید کہا کہ ‘‘ اس بجٹ اجلاس میں اور نئے سال کی ابتداء میں اگر ہم ملک کی معیشت کو صحیح سمت دے سکتے ہیں تو یہ ملک کے مفاد میں بہتر ہو گا ’’ ۔
اراکین کے ذریعہ اٹھائے گئے دوسرے موضوعات پر وزیر اعظم نے کہا کہ ‘‘ آپ کے ذریعہ اٹھائے گئے دوسرے اہم موضوعات پر مجھے اتفاق ہے ۔ میں یہ کہنا چاہوں گا کہ ایسے تمام موضوعات پر کھلی بحث ہونی چاہیئے ’’ ۔
مزید براں ، وزیر اعظم جناب مودی نے اراکین سے یہ اپیل کی کہ وہ یہ غور کریں کہ بجٹ اجلاس اور پارلیمنٹ کی پیداواریت بڑھانے میں کس قدر تعاون کر سکتے ہیں ۔
پارلیمنٹ کے گذشتہ دو اجلاسوں کا ذکر کرتے ہوئے وزیر اعظم نے کہا کہ ‘‘ یہ پارلیمنٹ اور اس کے اجلاس کی پیداواریت ہی ہے ۔ گذشتہ دو اجلاس کے دوران ہم نے پیداواریت میں اضافے کو دیکھا ہے اور اس کے حق میں بڑے پیمانے پر عوامی رسپانس ملا ہے ۔ بحیثیت عوامی نمائندہ ہماری یہ ذمہ داری ہے کہ ہم ایوان کی پیداواریت میں اضافہ کریں اور اس کے ساتھ ہی تمام موضوعات پر کھلے ذہن سے تبادلۂ خیال کریں ۔
اس میٹنگ میں تمام پارٹیوں کے اراکین پارلیمنٹ کے ساتھ وزیر دفاع جناب راج ناتھ سنگھ ، پارلیمانی امور کے وزیر جناب پرہلاد جوشی، پارلیمانی امور کے وزیر مملکت جناب ارجن رام میگھوال اور جناب وی مرلی دھرن نے شرکت کی ۔
صحت اور خاندانی بہبود کی وزارت
کووڈ ریلیف امداد سے متعلق تازہ ترین صورتحال
ا ب تک 17755 آکسیجن کنسنٹریٹ، 16301 آکسیجن سلینڈر، 19 آکسیجن جنریشن پلانٹ ، 13449 وینٹی لیٹر /بائی پیپ ، تقریباً 6.9 ایل ریمیڈیسویر شیشیاں ، تقریباً 12 ایل فیوی پیراویر ٹیبلیٹس ریاستوں / مرکز کے زیر انتظام خطوں تک پہنچائی / بھیجی گئی ہیں
نئی دہلی، 25 مئی 2021، حکومت ہند کو 27 اپریل 2021 سے کووڈ۔ 19 ریلیف میڈیکل سپلائی اور آلات کی شکل میں مختلف ملکوں / تنظیموں سے بین الاقوامی تعاون حاصل ہورہا ہے۔ یہ سامان فوری طور پر ریاستوں / مرکز کے زیر انتظام خطوں کے پاس بھیجا/ پہنچایا جارہا ہے۔
مجموعی طور پر 27 اپریل 2021 سے 24 مئی 2021 تک سڑک اور ہوائی راستے سے 17755 آکسیجن کنسنٹریٹ، 16301 آکسیجن سلینڈر، 19 آکسیجن جنریشن پلانٹ ، 13449 وینٹی لیٹر /بائی پیپ ، تقریباً 6.9 ایل ریمیڈیسویر شیشیاں ، تقریباً 12 ایل فیوی پیراویر ٹیبلیٹس پہنچائی / بھیجی گئی ہیں۔
متحدہ عرب امارات، سنگا پور، اونٹیریو ، یو ایس آئی ایس پی ایف، نیسلے  کی جانب سے 23 / 24 مئی 2021 کو موصولہ بڑے کنسائنمنٹس
|
|
کنسائنمنٹس
|
|
تعداد
|
|
آکسیجن کنسنٹریٹ
|
|
20
|
|
آکسیجن سلینڈر
|
|
540
|
|
وینٹی لیٹر /بائی پی اے پی/ سی پی اے پی
|
|
536
امداد حاصل کرنے والی ریاستوں / مرکز کے زیر انتظام خطوں اور اداروں کے لئے موثر طریقے سے فوری طور پر تقسیم اور ان تک ساما ن پہنچانا جاری رہنے والا عمل ہے۔
مرکزی وزارت صحت مستقل طور پر جامع طریقے سے اس کام کی نگرانی کررہی ہے۔ گرانٹ، امداد اور عطیات کی شکل میں بین الاقوامی تعاون کے طور پر حاصل ہونے والی غیر ملکی کووڈ ریلیف اشیا کو حاصل کرنے اور اس کی تقسیم کے لئے مرکزی وزارت صحت نے ایک مخصوص کو آرڈی نیشن سیل کی تشکیل کی گئی ہے۔ سیل نے 26 اپریل 2021 سے کام کرنا شروع کردیا تھا۔وزارت صحت نے کام کاج کا ایک معیاری طریقہ کار بھی وضع کیا ہے جس کو 2 مئی 2021 سے نافذ کردیا گیا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-4817
(Visitor Counter : 206
زراعت اور کاشتکاروں کی فلاح و بہبود کی وزارت
ہندوستان کو چھوٹے اور معمولی کسانوں کیلئے مشینری اور ٹیکنالوجیز کی ضرورت ہے: شوبھا کرندلاجے، وزیر مملکت 
خوراک کے اعتبار سے اضافی وسائل کا ملک ہونے کے سبب ہندوستانی کسانوں کو اپنی پیداوار مزید بڑھانے اور اپنے تمام تر برآمداتی امکانات کو بروئے کار لانے کے لئے مناسب قیمتوں والی مشینری اور ٹیکنالوجیز کی ضرورت ہے۔ زراعت اور کسانوں کی بہبود کی مرکزی وزیر مملکت محترمہ شوبھا کرندلاجے نے ساتویں بین الاقوامی نمائش اور کانفرنس ای آئی ایم اے ایگری میچ انڈیا 2022 میں یہ بات کہی۔
محترمہ شوبھا کرندلاجے نے کل بنگلورو میں تین روزہ کانفرنس اور نمائش کا افتتاح کیا۔ ا س موقع پر ان کے ہمراہ بڑی اور درمیانی صنعتوں کے وزیر جناب مروگیش آر نیرانی اور حکومت کرناٹک میں باغبانی اور پلاننگ اور اعدادوشمار کے وزیر جناب منی رتن تھے۔
اس موقع پر اظہار خیال کرتے ہوئے وزیر مملکت محترمہ شوبھا کرندلاجے نے فوڈ پروسیسنگ مشینری کی مینوفیکچرنگ کے لئے مشینوں اور آلات تیار کرنے والوں اور ٹیکنالوجیز تیار کرنے والوں کی حوصلہ افزائی کی تاکہ خوراک کو محفوظ کرنے کے طور طریقوں کے فقدان کے سبب زرعی اور باغبانی کی اشیا کے بڑے پیمانے پر ضیاع کو روکا جا سکے۔ انہوں نے کہا کہ خوراک کو ضائع کرنے سے بہتر ہے کہ اسے ان ملکوں کو بھیج دیا جائے، جہاں خوراک کی پیداوار کے محدود وسائل ہیں۔ محترمہ کرندلاجے نے کہا کہ ملک اس وقت مناسب لاگت والی معیاری فوڈ پروسیسنگ ، زرعی مارکٹنگ اور زرعی برآمدات کے راستوں کی ضرورت ے۔
جناب مروگیش آر نیرانی نے اپنی تقریر میں کہا کہ ٹیکنالوجی میں بہتری ، عمل درآمد اور برآمدات کے لئے اور زیادہ کوشش کرنے کی ضرورت ہے۔ اس کے علاوہ وزیر موصوف نے غیر ملکی صنعتوں کے شرکاء سے کہا کہ وہ مناسب لاگت والی زرعی مشینری کو لائیں۔
ای آئی ایم اے ایگری میچ انڈیا 2022 کا یہ ساتواں ایڈیشن ہے اور یہ پہلی مرتبہ بنگلورو میں منعقد کیا گیا ہے۔ اس پروگرام میں 40 سے زیادہ ملکوں کے شرکاء نے خود کو رجسٹرڈ کرایا ہے۔ تین دنوں کے دوران، 10,000 سےزیادہ کسان، صنعتوں کے لوگ، غیر ملکی مندوبین، سرمایہ کار، زرعی تحقیق کار اور طلبہ نمائش اور کانفرنس میں شرکت کریں گے۔
صدر جمہوریہ کا سکریٹریٹ
پریس اعلامیہ
صدر جمہوریہ ہند کو مغربی بنگال کے باقاعدہ گورنر کے طور پر ڈاکٹر سی وی آنند بوس کی تقرری پر خوشی محسوس ہو رہی ہے۔
ان کی تقرری اس تاریخ سے نافذ العمل ہوگی جب وہ اپنے عہدے کا چارج سنبھالیں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 55
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 172.21 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 11.16 کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،26 فروری، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,74,71,26,630
|
|
دستیاب خوراک
|
|
11,80,57,557
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 174.71کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 11.80کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
شہری ہوابازی کی وزارت
ووہان میں پھنسے ہوئے ہندوستانی افراد کو باہر نکالنے کی کارروائی میں شامل ایئر انڈیا کے ملازمین کو ان کی محنت اور لگن کے لئے توصیف نامے عطا کئے گئے
نئی دہلی، 17فروری / شہری ہوا بازی کے وزیر مملکت  جناب ہردیپ سنگھ پوری نے آج ایئر انڈیا کے ان 68 ملازمین کو وزیراعظم جناب نریندر مودی کی جانب سے جاری کردہ توصیف نامے پیش کئے جنہوں نے ووہان میں پھنسے ہوئے ہندوستانی افراد کو باہر نکالنے کی کارروائی انجام دی تھی۔اس موقع پر شہری ہوا بازی کی وزارت کے سکریٹری جناب پردیب سنگھ کھرولا، ایئر انڈیا کے چیف منیجنگ ڈائریکٹر جناب راجیو بنسل، ایئر انڈیا کے سابق چیف مینجنگ ڈائریکٹر جناب اشونی لوہانی کے علاوہ شہری ہوابازی کی وزارت اور ایئر انڈیا کے سینئر افسران بھی موجود تھے۔ اس کارروائی میں نوول کورونا وائرس کےاصل مقام چین کے شہر ووہان سے کل 647 ہندوستانی افراد کے علاوہ 7 مالدیپ کے باشندوں کو بھی نکالا گیا تھا۔
ایئر انڈیا کی ٹیم کی کوششوں کو سراہتے ہوئے شہری ہوا بازی کے وزیر جناب ہردیپ سنگھ پوری نے کہا کہ‘‘ ہمیں کورونا وائر س وباکے مرکزی مقام ووہان سےنہایت مشکل حالات کے باوجود اپنے ہم وطنوں کو واپس اپنے گھر لانے کے لئے ایئر انڈیا کی ٹیم کی زبردست کوشش اور بے پناہ لگن پر بے حد فخر ہے’’۔انہوں نے مزید کہا کہ‘‘ مجھے اس تاریخی مشن کاحصہ رہے ان تمام افراد کو ذاتی مکتوبات کے ذریعہ اپنے وزیراعظم کےذریعہ جاری کردہ توصیف نامے سونپ کرکے بے انتہا خوشی اور فخر کااحساس ہورہا ہے۔ میں ایک بار پھر ملک وقوم کے تئیں ان کی بے مثال خدمات کے لئے سبھی افراد کو صمیم قلب سے شکریہ ادا کرتا ہوں’’۔
ووہان شہر سے ہندوستان کے لوگوں کو باہر نکالنے کی ایک ہنگامی کارروائی ایئر انڈیا کے عملے کے ذریعہ انجام دی گئی تھی۔ ایئر انڈیا نے خطے میں نہایت مشکل ترین حالات سے با خبر رہنے کے باوجود 31 جنوری 2020 اور یکم فروری 2020 کو لگاتار دو دن 423 مسافر والے دو طیارے بی ۔ 747 بھیجے تھے۔اس ہنگامی کارروائی کی قیادت ایئر انڈیا کے 68 اراکین کے ساتھ ایئر انڈیا کے ڈائریکٹر آپریشن کیپٹن امیتابھ سنگھ نے کی تھی۔ ایئر انڈیا کی یہ ٹیم 8 پائلٹوں30 عملے کے اراکین ، 10 کمرشیل اسٹاف اور ایک سینئر افسر پر مشتمل تھی۔ نہایت بہادری کے ساتھ انجام کی گئی اس کارروائی کو دنیا بھر کے لوگوں کی جانب سے داد تحسین حاصل ہوئی تھی۔
۔۔۔۔۔۔۔۔۔۔۔
م ن۔ م ع ۔ ر ض
U- 797
(Visitor Counter : 62
سائنس اور ٹیکنالوجی کی وزارت
اترپردیش کی گورنر آنندی بین نے کورونا وائرس پر دنیا کی پہلی سائن ٹون کتاب ’بائی بائی‘ کورونا کا اجرا کیا
ڈی ایس ٹی کے وگیان پرسارکی جانب سے شائع کردہ کتاب کووڈ-19 کے بارے میں لوگوں میں بیداری پیدا کرے گی
ناشروں کا اس کتاب کا 3ڈی ورژن لانے کا منصوبہ ہے تاکہ مختلف زبانوں میں بولتے ہوئے سائن ٹون کو ہندوستان اور بیرون ملک میں پہنچایا جاسکے
ہندوستان میں کتاب کا اجرا ہونے کے بعد یہ کتاب برازیل کے ساؤپولو میں منعقد ایک دیگر پروگرام میں بھی برازیل-انڈیا نیٹ ورک کے ذریعے جلد ریلیز کی جائے گی اور پرتگال زبان میں ترجمہ کی جائے گی: ڈاکٹر پردیپ سریواستو آتھر
نئی دہلی29،اکتوبر2020
کارٹون انسانوں کو کسی معاملے سے باخبر رکھنے کا ایک مؤثر وسیلہ ہے۔ یہ کارٹون نہ صرف مشکل بلکہ ایک آسان اور سادہ طریقے سے سخت سے سخت پیغام کو انسان تک پہنچانے میں مددگار ثابت ہوتے ہیں۔ ایک سائن ٹون سائنس پر مبنی ایک کارٹون مواصلات ہے۔ سائن ٹونز کا مقصد ایک دلچسپ طریقے سے منفرد اور انداز سے سائنس اور سائینٹفیک تصورات کے بارے میں عوام میں احساس وبیداری پیدا کرنا اور انہیں ان تصورات سے باخبر رکھنا ہے۔
بائی بائی کورونا کے عنوان سے دنیا کی پہلی سائن ٹون کتاب سائین ٹونسٹ ڈاکٹرپردیپ سریواستو نے لکھی تھی جو لکھنؤ کے سی ایس آئی آر سینٹرل ڈرگ ریسرچ انسٹی ٹیوٹ میں سابق سینئر پرنسپل سائنسداں ہیں۔ اترپردیش کی گورنر محترمہ آنندی بین پٹیل نے لکھنؤ میں راج بھون میں منعقد ایک تقریب کے دوران اس کتاب کا اجرا کیا۔ حکومت ہند کی سائنس وٹکنالوجی کے محکمے کے تحت ایک خود مختار ایجنسی وگیان پرسار نے اس کتاب کو شائع کیا ہے۔ وگیان پرسار کے ڈائریکٹر ڈاکٹر نکھل پراشر اور سائنس داں پبلکیشن ڈویژن وگیان پرسار کے سربراہ نیمش کپور اس کتاب کے چیف ایڈیٹر اور ایڈیٹر ہیں۔
220صفحات پر اس کتاب میں نوول کورونا وائرس کے بارے میں جامع معلومات ہیں۔ اس کے علاوہ اس کتاب میں اس کی علامات اور احتیاطی تدابیر کے ذریعے اس کی روک تھام کے بارے میں بھی معلومات ہیں۔ کورونا وائرس کے ساتھ جینے کے فن کے بارے میں ایک بہت دلچسپ چیپٹر  بھی بائی بائی کورونا میں شامل ہے جس میں اگر یہ وبا طویل عرصے تک جاری رہتی ہے تو روزمرہ کی زندگی میں وائرس سے نمٹنے کے طور طریقوں کو اجاگر کیاگیا ہے۔
اس کتاب کا بنیادی مقصد عوام کو ایک انوکھے انداز سے کووڈ-19 کے بارے میں باخبر رکھنا ہے۔ ایک حقیقت یا فکشن کی تصویر نمائش ایک قاری کی توجہ کو برقرار رکھنےکا ہمیشہ ایک سب سے طاقتور وسیلہ رہی ہے۔کمیونیکشن کی گرافیکل نمائندگی 3 کے ایک نمبر مین جو کہ ریڈر  کی مدد کرتی ہے۔ کارٹونوں کو ہمیشہ ترجیحی دی گئی ہے۔
وگیان پرسار سرگرمی سے مقبول سائنس کی کتابیں شائع کررہا ہے اور بائی بائی کورونا ایک بروقت اشاعت ہے تاکہ کارٹون کرداروں کے ذریعے عالمی وبا کو سمجھا جاسکے۔ بیداری اس کی روک تھام کے لئے بہترین ذریعہ ہے جو کہ اس عالمی وبا سے ہمیں محفوظ رکھنے کا ایک بہترین راستہ ہے۔ یہ بات پبلکیشن ڈویژن، وگیان پرسار کے سربراہ نیمش کپور نے کہی۔
ناشروں کا اس کتاب کا 3ڈی ورژن لانے کا بھی منصوبہ ہے، تاکہ بولتے ہوئے سائن ٹون کو مختلف زبانوں میں ہندوستان اور دیگر ملکوں میں پہنچایا جاسکے اور اس کا استعمال کورونا وائرس کے خلاف دنیا بھر میں بیداری لانے کے لئے کیا جاسکے۔ سائن ٹون کتاب بائی بائی کورونا عمر، زبان اور قومی سرحدوں سے بالاتر ہوکر کووڈ-19 کے بارے میں بیداری پیدا کرنے میں مددگار ثابت ہوسکتی ہے۔
Click here for e-book:
...............................................................
م ن، ح ا، ع ر
30-10-2020
U-6820
(Visitor Counter : 193
اسٹیل کی وزارت
جناب دھرمیندر پردھان نے این ایم ڈی سی کی کارکردگی کا جائزہ لیا
نئی دہلی،21 ستمبر/ پیٹرولیم اور قدرتی گیس اور فولاد کے مرکزی وزیر جناب دھرمیندر پردھان نے آج حیدرآباد میں این ایم ڈی سی لمیٹڈ کے کارپوریٹ آفس کا دورہ کیا، اور این ایم ڈی سی کی کارکردگی کا جائزہ لیا۔ وزیر موصوف نے کمپنی کے سی ایم ڈی، ڈائرکٹروں اور ملازمین سے ملاقات بھی کی۔
جناب پردھان نے مینجمنٹ کےسربراہوں کے ساتھ اپنی بات کے دوران کہا، این ایم ڈی سی کو، جو ہندوستان کی سب سے بڑی کانکنی کی کمپنیوں میں سے ایک ہونے کے ساتھ ساتھ، ہندوستان میں خام لوہے کی بڑھتی ہوئی پیداوار کو فروغ دینے پر توجہ مرکوز کرنی چاہئے۔ اس سے سبھی فولاد کی صنعتکاروں کو خام مال کے سامان کی دستیابی کو یقینی بنانے اور قیمتوں کی جانچ کرنے میں مدد ملے گی۔ انھوں نے کہا کہ ڈیجٹل وسائل کا استعمال کرتے ہوئے این ایم ڈی سی کو ٹھوس اورذمہ دار کانکنی میں بھی اپنا کردار ادا کرنا چاہیے۔ وزیر موصوف نے ہدایت دی کہ جاری منصوبوں خاص طور پر این ایم ڈی سی آئرن اور اسٹیل پلانٹ  کی تکمیل اور کمیشننگ کی مستقل طور پر نگرانی کی جانی چاہیے تاکہ اسے ترجیحی طور پر پورا کیا جاسکے۔ جناب پردھان نے این ایم ڈی سی کی سلری پائپ لائن پروجیکٹ کا بھی جائزہ لیا۔
اس سے پہلے، این ایم ڈی سی کے سی ایم ڈی جناب این بیجیندر کمار نے وزیر موصوف کا استقبال کیا اور انھوں نے این ایم ڈی سی کی کارکردگی کے بارے میں وزیر موصوف کو آگاہ کیا ۔ساتھ ہی انھوں نے جاری منصوبوں کے پیش رفت کے بارے میں بھی تفصیل سے بتایا اور یقین دلایا کہ کمپنی کی پیداوار اور منافع کو مزید بڑھانے کے لیے کوشش کی جاتی رہیں گی۔
جناب بنئے کمار سکریٹری ، محترمہ رسیکا چوبے، ایڈیشنل سکریٹری، وزارت اسٹیل، این ایم ڈی سی کے فنکشنل ڈائرکٹر، وزارت اسٹیل اور این ایم ڈی سی کے سینئر حکام اس میٹنگ کے دوران موجود تھے۔
۔ ۔ ۔ ۔ ۔ ۔ ۔ ۔ ۔

U. No. 4279
(Visitor Counter : 51
نائب صدر جمہوریہ ہند کا سکریٹریٹ
دنیا کے روبرو ہندوستان کی ہر عہد میں خوش آہنگ تصویر پیش کریں،
امریکہ میں ہند نژاد برادری سے نائب صدر جمہوریہ ہند کی اپیل
ہند نژاد برادری سے خطاب کرتے ہوئے انہوں نے کہا کہ آپ بھی ہندوستان کی ترقی کا حصہ بن سکتے ہیں
نئی دہلی، 10 ستمبر 2018، نائب صدر جمہوریہ ہند جناب ایم وینکیا نائیڈو نے امریکہ میں ہند نژاد برادری سے دنیا کے سامنے ہندوستان کی ہر زمانہ میں قائم رہنے والی اور خوش آہنگ تصویر پیش کرنے اور دنیا کے بہترین خیالات اور طور طریقوں کو پیش کرنے کی اپیل کی ہے۔ وہ آج امریکہ کے شکاگو کے تاریخی آرٹ انسٹی ٹیوٹ میں جہاں 1893 میں سوامی وویکا نند نے اپنی مایہ ناز تقریر کی تھی، ہندوستانی برادری سے خطاب کرررہے تھے۔
نائب صدر جمہوریہ نے کہا کہ بیرون ملک مقیم ہندوستانی، ہندوستان کے روحانی اور ثقافتی سفرا ہیں۔ انہوں نے کہا کہ ہندوستان اور امریکہ کی دوستی ہماری آزادی، شخصی آزادی، جمہوریت ، تکثیریت، قانون کی حکمرانی اور انصاف کی مشترکہ قدروں پر مبنی ہے۔
جناب وینکیا نائیڈو نے یہ بھی کہا کہ ہندوستانی برادری دنیا میں کہیں بھی ایک مضبوط اور انتہائی فعال ہندوستانی برادری کی نمائندگی بھی کرتی ہے۔ میڈیسن، انجینئرنگ، تجارت اور تعلیم سمیت مختلف شعبوں میں آپ کی عمدگی ہمارے لئے باعث فخر ہے۔
انہوں نے مزید کہا کہ ہندوستان کے ساتھ آپ کا جڑاؤ اور بہتری طور طریقوں مہارت اور مشوروں کے تبادلے ہمارے نوجوانوں کی کردار سازی اور انہیں ہنرمند بنانے میں کافی مفید ہوں گے اور اس طرح وہ ملک اور قوم کی مجموعی ترقی میں تعاون کرتےہیں۔
نائب صدر جمہوریہ نے کہا کہ ہندوستان میں غیر معمولی پیمانے اور رفتار کے ساتھ بتدیلی آرہی ہے۔ انہوں نے مزید کہا کہ ملک اور معیشت میں نئی توانائی پیدا کرنے کی یہ کوشش ہمہ جہت ترقی اور اچھی حکمرانی کے لازمی عناصر ہیں۔ انہوں نے مزید کہا کہ آپ بھی ترقی کی اس کہانی کا حصہ بن سکتے ہیں۔
۔۔۔۔۔۔۔۔۔
U- 4663
(Visitor Counter : 57
سٹرک ٹرانسپورٹ اور شاہراہوں کی وزارت
موٹر گاڑیوں میں ایئر بیگ کی لازمیت
سڑک ٹرانسپورٹ اور شاہراہوں کی وزارت نے آٹو موٹیو انڈسٹری اسٹینڈرڈ  145 کے مطابق ڈرائیور کے لئے ایئر بیگ کی ضرورت کو 7 دسمبر 2017 کو جاری جی ایس آر 1483  کے ذریعہ ضروری قرار دیا ہے۔ وزارت نے اے آئی ایس 145 کے مطابق ، جس میں وقتا فوقتا ترمیم ہوتی رہتی ہے، ڈرائیور کے برابر میں سیٹ پر بیٹھے شخص کے لئے بھی ایئر بیگ کی فراہمی کو ضروری قرار دیتے ہوئے جی ایس آر 148  جاری کیا ہے جس کے تحت موٹر وہیکل تیار کرنے والوں کے لئے یکم اپریل 2021 کے بعد سے نئے ماڈلوں میں ایئر بیگ لگانے ضروری ہوں گے۔ جبکہ موجودہ ماڈلوں میں 31 اگست 2021 سے انہیں لازمی کیا گیا ہے۔ البتہ کووڈ – 19 وبا کی وجہ سے وزارت نے 26 اگست 2021 کو جاری جی ایس آر 595  کے تحت موجودہ ماڈلوں میں ایئر بیگ فٹ کرنے پر عمل درآمد کی تاریخ میں توسیع کر کے 31 دسمبر 2021 تک کردی تھی۔
سڑک ٹرانسپورٹ اور شاہراہوں کی وزارت نے جی ایس آر 16  کے ذریعہ 14 جنوری 2022 کو مشتہر کیا ہے کہ یکم اکتوبر 2022 کے بعد تیار ہونے والی ایم 1 زمرے کی موٹر گاڑیوں میں دو الگ الگ ٹورسو ایئر بیگ ، جو ڈیش بورڈ کے سامنے بیٹھنے والے دونوں افراد کے لئے ہوں، فٹ ہونے چاہئیں۔ یہ نوٹیفکیشن موٹر گاڑیوں میں بیٹھے مسافروں کی حفاظت میں اضافہ کرنے کے لئے جاری کیا گیا ہے۔ گاڑی کی ٹکر کی صورت میں سائڈ / ٹورسو ایئر بیگ موٹر گاڑی کی باڈی اور اس میں بیٹھے مسافر کے درمیان کشن کا کام کرتے ہیں اور مسافر کو اس کے اثرات سے محفوظ رکھتے ہیں۔ ایئر بیگ کی لاگت کو طے کرنے کا کام موٹر گاڑی کے ماڈل اور مارکیٹ کے ذریعہ طے کی جائے گی۔ البتہ 4 ایئر بیگ کی قیمت  5600 سے 7000 روپے تک ہوسکتی ہے۔ اس معاملے پر تمام فریقوں سے ان کی رائے اور اعتراضات 30 دن کے اندر اندر طلب کئے گئے ہیں۔ مذکورہ ریگو لیشن کو تمام فریقوں سے حاصل ہونے والے اعتراضات اور ان کی رائے پر غور کرنے کے بعد قطعی شکل دی جائے گی۔
سڑک ٹرانسپورٹ اور شاہراہوں کے مرکزی وزیر جناب نتن گڈکری نے راجیہ سبھا میں ایک تحریری جواب میں معلومات فراہم کیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔و ا۔ ق ر۔
U- 2719
(Visitor Counter : 111
کامرس اور صنعت کی وزارتہ
رواں مالی سال کے پہلے چار ماہ کے دوران پچھلے سال کے اسی عرصے کے مقابلے ایف ڈی آئی کی آمد میں 62 فی صد کا اضافہ ہوا
اسی عرصے میں ایکویٹی میں ایف ڈی آئی کی آمد 112 فی صد سے زیادہ ہوئی
نئی دلّی ،22 ستمبر / ایف ڈی آئی پالیسی میں اصلاحات ، سرمایہ کاری میں آسانی اور کاروبار میں آسانی کے حوالے سے حکومت کے اقدامات کے نتیجے میں ملک میں ایف ڈی آئی کی آمد میں اضافہ ہوا ہے۔ بھارت کے براہ راست بیرونی سرمایہ کاری کے رجحانات پسندیدہ سرمایہ کاری کے مقام کے طور پر مندرجہ ذیل ہیں :
- مالی سال 22-2021 ء کے پہلے چار مہینوں کے دوران ، بھارت میں کل 27.37 بلین امریکی ڈالر کی براہ راست سرمایہ کاری کی گئی ہے ، جو کہ مالی سال 21-2020 ء  کی اسی مدت کے مقابلے میں 62 فیصد زیادہ ہے۔
- مالی سال 22-2021 ء کے پہلے چار ماہ میں ایف ڈی آئی ایکویٹی کی آمد میں 112 فی صد اضافہ ہوا ، جو  گزشتہ سال کے اسی عرصے کے مقابلے میں  زیادہ ہے ۔
- مالی 22-2021 ء کے پہلے چار ماہ کے دوران ’ آٹو موبائل انڈسٹری ‘ سب سے پسندیدہ سیکٹر کے طور پر ابھری ہے۔ کل ایف ڈی آئی ایکویٹی کی آمد میں اس کی شراکت 23 فی صد ہے ، اس کے بعد کمپیوٹر سافٹ ویئر اور ہارڈ ویئر  اور سروس سیکٹر  ہے۔
- رواں مالی سال  کے پہلے چار مہینوں کے دوران ، زیادہ تر ایف ڈی آئی ایکویٹی کی آمد  ’ آٹو موبائل انڈسٹری ‘ سیکٹر کے تحت کرناٹک ریاست میں درج کی گئی ہے۔
- مالی سال 22-2021 ء  کے دوران کل ایف ڈی آئی ایکویٹی آمد میں 45 فی صد حصہ کے ساتھ کرناٹک میں سب سے زیادہ ایف ڈی آئی کی آمد ہوئی ہے ، اس کے بعد مہاراشٹر  اور دہلی  ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 9269
(Visitor Counter : 165
امور صارفین، خوراک اور عوامی تقسیم کی وزارت
بیورو آف انڈین اسٹینڈرڈز نے جانچ، معائنہ، سرٹیفکیشن کونسل کے ساتھ مفاہمت نامے پر دستخط کیے
دونوں تنظیمیں، لیبارٹریوں میں معیارات اور کوالٹی، حفاظت اور پائیداری کے طریقوں کو نافذ کرنے کے لیے تعاون کریں گی
ہندوستان کے میعارات کے قومی ادارے،بیورو آف انڈین اسٹینڈرڈز ، نےہندوستان کی جانچ، معائینہ اور سرٹیفکیشن کونسل کے ساتھ ایک مفاہمت نامے پر دستخط کیے ہیں۔
دونوں ادارے، لیبارٹریوں میں معیارات اور کوالٹی، حفاظت اور پائیداری کے طریقوں کے نفاذ کو فروغ دینے اور ہم آہنگ کرنے کے لیے، تعاون کریں گے۔ تنظیموں نے لیبارٹریوں کے لیے ردعمل کو بہتر بنانے اور لیبارٹریوں کے شعبے میں عالمی بہترین طور طریقوں کے تبادلے اور پھیلانے کے لیے مزید کام کرنے کا عزم کیا۔ مفاہمت نامے پر 29 ستمبر 2022 کو دستخط کیے گئے تھے۔ جس کے بعد، نئی دہلی میں 3 نومبر 2022 کو دونوں تنظیموں کی طرف سے مشترکہ طور پر’’'آتم نربھر بھارت کے لیے لیبارٹریز میں ابھرتے ہوئے عالمی رجحانات‘‘ پر ایک سیمینار منعقد کیا جا رہا ہے۔
اس مفاہمت نامہ پر ڈائریکٹر جنرل، بی آئی ایس جناب پرمود کمار تیواری، اور ٹی آئی سی کونسل کی ڈائرکٹر جنرل محترمہ حنانے تائیدی کی موجودگی میں دستخط کیے گئے۔ مفاہمت نامہ پر بی آئی ایس کےڈپٹی ڈائریکٹر جنرل لیبارٹریز جناب راجیو شرما، اور ٹی آئی سی کے چیئرمین جناب ششی بھوشن جوگانی نے دستخط کیے۔
دونوں تنظیمیں ایک دوسرے کے ساتھ باہمی طور پر خوشحال سفر کے منتظر ہیں۔ ٹی آئی سی کونسل  ایک عالمی تجارتی انجمن ہے جو آزاد تھرڈ پارٹی ٹیسٹنگ، انسپیکشن اور سرٹیفکیشن صنعت  کی نمائندگی کرتی ہے۔